# 

# Adásvételi Szerződés

(tervezet)

amely létrejött egyrészről az **Országgyűlés Hivatala**

székhely: 1055 Budapest, Kossuth L. tér 1-3.,

adószám: 15300014-2-41

képviseletében eljár: dr. Such György főigazgató

mint vevő

(a továbbiakban: Vevő)

másrészről **(cégnév).**

székhely:

Cg:

adószám:

képviseletében eljár:

mint eladó,

(a továbbiakban: Eladó)

együttesen, mint Felek között, az alulírott helyen és időpontban, **„Internet felőli túlterheléses típusú támadások elleni védelem, valamint új generációs, korszerű tűzfal rendszer kialakítása (674/2016)”** tárgyú közbeszerzési eljárás alapján, a következő feltételek mellett.

1. **A szerződés tárgya:**
   1. Az Internet felőli túlterheléses (DDoS, DoS) típusú támadások elleni védelem kialakítása céleszköz bevezetésével, a közbeszerzési dokumentumok részét képező műszaki leírásban foglaltak szerint az 1. sz. mellékletet képező ártáblázatban írt eszközök beszerzésével és a 2. sz. mellékletet képező műszaki leírásban körülírt szolgáltatások (felmérés, tervezés (fizikai, logikai), installáció, integráció, konfiguráció, finomhangolás, tesztelés, üzemeltetői oktatás, projekt menedzsment, minőségbiztosítás) teljesítésével.
   2. Az 1.1. pontban foglalt feladatok teljesítésével kapcsolatban az eladónak a következő dokumentumokat kell a Vevő rendelkezésére bocsátani:

• HLD és LLD szintű tervezett dokumentáció,

• Implementációs-terv dokumentáció,

• Megvalósulási dokumentáció (végleges rendszerterv),

• Üzemeltetési dokumentáció.

1. Az elavult tűzfalvédelmi rendszer kiváltása újgenerációs, korszerű tűzfal rendszerrel a közbeszerzési dokumentumok részét képező műszaki leírásban foglaltak szerint az 1. sz. mellékletet képező ártáblázatban írt eszközök beszerzésével és a 2. sz. mellékletet képező műszaki leírásban körülírt szolgáltatások (migrációs feladat elvégzése, műszaki egyeztetés, felmérés, szabályok konszolidálása, redesign, Security Gateway és Management Installáció, Zorp policy migrálása az új tűzfalba, a többi alrendszer (Cisco, Fortinet bevonásával), NGTP modulok beállítása, átállás, átállást követő napi helyszíni felügyelet, üzemeltetői oktatás, logisztika és külső projekt koordináció, valamint projektadminisztráció) teljesítésével.
2. Az 1.3. pontban foglalt feladatok teljesítésével kapcsolatban az eladónak a következő dokumentumokat kell a Vevő rendelkezésére bocsátani:

• Rendszerterv,

* Rendszerbiztonsági terv,

• Megvalósulási dokumentáció (végleges rendszerterv),

• Üzemeltetési dokumentáció.

1. **Teljesítési határidő, szerződés időtartama**
2. Az 1.1. pontban körülírt feladat Vevő általi igazolt teljesítésének határideje: 2017. június 10.
3. Az 1.3. pontban körülírt feladat (kivéve a szoftverek telepítése és implementációja) Vevő általi igazolt teljesítésének határideje: 2017. június 10.
4. Az 1.3. pont alapján átadott szoftverek telepítésére és implementációjára Országgyűlés tavaszi ülésszakának lezárultát követően, 2017. június 15. napját követően lesz lehetősége az Eladónak. Mindezekre tekintettel a jelen pontban írt feladat teljesítési határideje: 2017. augusztus 31.
5. A Vevő a jelen szerződés alapjául szolgáló közbeszerzési eljárás során tájékoztatta az Eladót, hogy tekintett arra, hogy a szoftver licenceket 1 éves gyártói követéssel kívánja megvásárolni, azonban a rendszerek összefüggése miatt azokat csak a 2.3. pontban rögzített implementációt és üzembe helyezést követően tudja használatába venni, előteljesítést a szoftver licencek esetében csak abban az esetben fogad el, ha a licenc alapján fennálló felhasználási jog kezdete a Vevő által az átadást követően tetszőlegesen meghatározható.
6. A szerződés időtartama a jótállás tekintetében az eszközök átvételének időpontjától számított 24 hónap.
7. **Teljesítés módja és okmányai**
   1. A jelen szerződés tárgyát képező feladat teljesítésének helye: Országgyűlés Hivatala, 1054 Budapest, Széchenyi rakpart 19.
   2. Az 1.1. és az 1.3. pontok tárgyát képező feladatok teljesítése akkor tekinthető szerződésszerűnek, ha a jelen szerződés 1. sz. mellékletben megjelölt eszközöket az Eladó a Vevőre átruházza, elvégzi a 2. sz. mellékletben megjelölt szolgáltatásokat, a rendszer használatára vonatkozó oktatást megtartja, az eszközök tesztelését a Felek közös jelenlétükben lefolytatták és az eszközök dokumentálhatóan teljesítik az 1. sz. mellékletként csatolt műszaki leírásban foglalt követelményeket.
   3. Az 1.1. és 1.3. pontokban körülírt feladatok (kivéve az 1.3. pont alapján átruházott szoftverek telepítése és implementációja) teljesítésének igazolását megelőzően a Felek kötelesek próbaüzemet lefolytatni. A próbaüzem indításának feltétele az eszközöknek a Vevő rendelkezésére bocsátása, azok üzembe helyezése és a kapcsolódó szolgáltatások elvégzése. A próbaüzem időtartama 8 óra folyamatos üzemeléssel. A próbaüzem alatt a jelen Szerződés alapján az Eladó által átruházott eszközök meghibásodása esetén a tesztidőszak időtartama megszakad, és a hiba megszüntetését követően újrakezdődik.
   4. Az 1.1. és 1.3. pontokban körülírt feladatok (kivéve az 1.3. pont alapján átruházott szoftverek telepítése és implementációja) szerződésszerű teljesítésének igazolása a felek által közösen aláírt átadás-átvételi jegyzőkönyvvel történik.
   5. Az 1.3. pont alapján átruházott szoftverek telepítése és implementációja szerződésszerű teljesítésének igazolása a felek által közösen aláírt átadás-átvételi jegyzőkönyvvel történik.
   6. A munkákat az érintett épületben végzett hivatali tevékenység, illetve az ott zajló rendezvények minimális zavarásával lehet végezni. A Szerződés tárgya szerinti feladatokat az Országgyűlés Hivatala, valamint az Országgyűlés folyamatos működésének biztosítása mellett kell végezni.
8. **A vételár**
   1. Az 1.1. és 1.3. pontban rögzített feladatok teljesítésének (kivéve az 1.3. pont alapján átruházott szoftverek telepítése és implementációja) ellenértéke …..,– Ft + ÁFA, amely tartalmazza mindazon eszközök átruházásának, szolgáltatások és munkák teljesítésének ellenértékét, amelyek a szerződésszerű, hibátlan és hiánytalan teljesítéshez szükségesek. A jelen pontban meghatározott díj fix ellenérték, amely tartalmazza valamennyi feladat maradéktalan ellátásának ellenértékét, és a szerződéskötést követően semmilyen jogcímen nem emelhető.
   2. Az az 1.3. pont alapján átruházott szoftverek telepítésének és implementációjának ellenértéke: ……………..,- Ft + ÁFA.
   3. A Felek rögzítik, hogy a 4. 1. és 4.2. pont szerinti vételár a Vevő által lefolytatott közbeszerzési eljárás alapján került megállapításra. Az Eladó kijelenti, hogy megértette és teljes körűen ismeri a jelen Szerződés szerinti feladatokat, ismeri Vevőnek az ügyleti szándékát, és a díjak ennek ismeretében kerültek megállapítására.
9. **Fizetési feltételek**
   1. A Vevő a jelen szerződésben meghatározott ellenérték pénzügyi fedezetével rendelkezik, azonban előlegfizetést nem teljesít.
   2. Az Eladó a Vevő által a 3.4 pontnak megfelelően, valamint a 3.5. pontnak megfelelően kiállított, a hibátlan és hiánytalan teljesítést igazoló mindkét fél által aláírt átadás-átvételi jegyzőkönyveinek birtokában egy-egy számlát jogosult kibocsátani.
   3. A Vevő az adózás rendjéről szóló 2003. évi XCII. törvény 36/A.§ - 36/B.§-aiban foglaltak alkalmazásával az adott számla kézhezvételét követő 30 napon belül az Eladónak az adott számlán szereplő bankszámlája javára történő átutalással teljesíti fizetési kötelezettségét.
   4. Amennyiben az Eladó nem szerepel a NAV által közzétett köztartozásmentes adózói nyilvántartásban, úgy az adott számla kifizetésének feltétele 30 napnál nem régebben kelt, nemlegesnek minősülő adóigazolás benyújtása a Vevő részére.
   5. Amennyiben az Eladót– az Art. 36/B. §-a alkalmazásával – felvették a köztartozásmentes adózói adatbázisba, az adóigazolás benyújtása alól mindaddig mentesül, amíg szerepel az említet adatbázisban.
   6. A jelen szerződés tárgyát képező feladatok teljesítésére vonatkozó számla benyújtásának a feltétele az eszközök és szolgáltatások előírt műszaki tartalommal és módon való teljesítése és annak a 3.4. illetve 3.5. pontok szerinti igazolása.
   7. A számlán a következők szerint kell a Vevő adatait szerepeltetni: Országgyűlés Hivatala 1055 Budapest, Kossuth Lajos tér 1-3., adószám: 15300014-2-41. A számlát a következő címre kérjük megküldeni: Országgyűlés Hivatala Informatikai Rendszer Üzemeltetési Főosztály, 1054 Budapest, Széchenyi rakpart 19.
   8. Késedelmes fizetés esetén az Eladó a Ptk. 6:155. §-ában foglaltak szerint jogosult késedelmi kamatra.
   9. Az Eladó kötelezettséget vállal arra, hogy

a) nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

1. **Kötbérek**
   1. Amennyiben az Eladó, olyan okból, amelyért felelős elmulasztja a jelen szerződés szerinti kötelezettségeinek a szerződés 2.1.-2.3 pontokban előírt határidőre történő teljesítését, úgy a Vevő késedelmi kötbérre jogosult. A késedelmes teljesítés esetén fizetendő kötbér naponta a szerződés 4.1. illetve 4.2. pontjában meghatározott nettó ellenérték 1%-a, attól függően, hogy az Eladó mely pont alapján fennálló kötelezettségét teljesíti késedelmesen.
   2. A Vevő a kötbért meghaladó igazolt kárát is érvényesítheti az Eladóval szemben.
   3. Az Eladó a 2. sz. mellékletben foglalt műszaki tartalomnak megfelelő eszközök átruházásával köteles a szerződéses kötelezettségeit teljesíteni. Amennyiben az Eladó, olyan okból, amelyért felelős hibásan teljesít, úgy a Vevő a hiba kijavításáig naponta, a szerződés 4.1. illetve 4.2. pontokban meghatározott nettó ellenérték 1%-ának megfelelő mértékű minőségi kötbérre jogosult, attól függően, hogy az Eladó mely pont alapján fennálló kötelezettségét teljesíti hibásan.
   4. Amennyiben az Eladó a jelen szerződésben vállalt kötelezettségét az ő érdekkörében felmerült okból nem teljesíti, úgy köteles a szerződés 4.1. pontjában meghatározott teljes nettó ellenérték 30%-át meghiúsulási kötbér címén a Vevőnek megfizetni.
   5. A kötbér a szerződésszegés napján válik esedékessé. A Vevőnek jogában áll az esedékessé vált kötbért a benyújtott számla értékébe beszámítani.
   6. A Vevő érvényesítheti a szerződésszegésből eredő egyéb jogait is. Amennyiben a szerződés teljesítése során bármikor az Eladó számára olyan körülmény áll elő, amely akadályozza a teljesítést, úgy az Eladónak haladéktalanul értesíteni kell írásban a Vevőt a késedelem tényéről, okairól és várható elhúzódásáról.
2. **Jótállás, szavatosság**
   1. Az Eladó kijelenti, hogy a szerződés keretében átruházott eszközök és licencek megfelelnek a nemzetközi és a magyar jogszabályokban foglaltaknak.
   2. Az Eladó szavatolja, hogy a szerződés keretén belül általa a Vevőre átruházott termékek újak, használatban nem voltak, alkalmasak a rendeltetésszerű használatra, valamint mentesek mindenfajta tervezési, anyagbeli, kivitelezési vagy olyan hibától, amelyek az Eladó cselekedetéből vagy mulasztásából erednek.
   3. Az Eladó a jelen szerződés alapján átruházott és telepített eszközökre vonatkozóan a szerződés teljesítésétől számítva 24 hónap jótállást vállal.
   4. Az Eladó jótállási kötelezettsége nem terjed ki a rendeltetésellenes vagy hanyag kezelésből, rongálásból, vagy bármely olyan egyéb behatásból eredő meghibásodásra, amely miatt jelen szerződés vagy jogszabály alapján az Eladót felelősség nem terheli.
   5. Mentesül az Eladó jótállási kötelezettsége alól, ha a meghibásodás a Vevőnek vagy általa megbízott harmadik személynek a terméken végzett átalakítási, átszerelési vagy egyéb a használati utasításba és műleírásba ütköző tevékenységéből, valamint a termék megbontásából ered.
   6. A Vevő haladéktalanul közli az Eladóval a jótállási időn belül jelentkező hibákat, illetve kifogásait.
   7. A jótállási időszak alatt bejelentett igények a jótállási időszak lejártát követő 3 hónapon belül is érvényesíthetők.
3. **Szerzői jogok**
   1. Az Eladó kijelenti és szavatolja, hogy jelen szerződés, illetve annak keretében elvégzendő feladatok jogszerű teljesítéséhez szükséges szerzői jogokkal rendelkezik.
   2. Az Eladó kijelenti és jogszavatosságot vállal azért, hogy az általa teljesített szolgáltatások, átadott licencek és szellemi alkotások illetve azok bármely részének a Vevő által történő felhasználása nem sérti harmadik személy szellemi alkotáshoz fűződő jogát. Az Eladó harmadik személyek esetleges igényeivel szemben közvetlenül tartozik helytállni.
   3. A jelen szerződés teljesítése során a Vevő részére átadott eszközökre, és azok által képzett rendszerre,– azok átruházásával – az Eladó teljes körű, határozatlan időre szóló felhasználási jogot enged a Vevő részére. A felhasználási jog megszerzésének ellenértékét a jelen szerződés 4.1. pontjában meghatározott ellenérték magában foglalja.
4. **Egyéb megállapodások**
   1. Az Eladó csak szerződésszerű teljesítés esetén hivatkozhat referenciaként a Vevőre. Az esetleges szerződésszegés tényét a Vevő feltünteti a referencia nyilatkozatban.
   2. A jelen szerződés módosítása kizárólag mindkét fél egyetértésével, a szerződés aláírására jogosult személyek szabályszerű aláírásával történhet.
   3. Az Eladó a szerződés teljesítése során köteles betartani és munkatársaival, alvállalkozóival betartatni az érvényes magyar munkavédelmi és tűzrendészeti előírásokat továbbá a jelen szerződés 5. sz. mellékletét képező munkavédelmi-, tűzvédelmi- és munkarendi előírásokat. Az Eladó felelős munkavállalói megfelelő biztonságtechnikai oktatásáért, a biztonsági előírások betartásáért, valamint az azok elmulasztásával okozott károkért.
   4. A Vevő a helyszínt munkavégzésre alkalmas állapotban köteles az Eladó rendelkezésére bocsátani.
   5. Az Eladó legkésőbb a szerződés megkötésének időpontjában köteles a Kbt. 138. § (3) bekezdése alapján, valamennyi olyan alvállalkozót bejelenteni, amely részt vesz a szerződés teljesítésében. Az alvállalkozók felsorolását az 3. számú mellékletként csatolt nyilatkozaton kell a Vevőnek bejelentenie.
   6. Az Eladó köteles a Vevőnek előzetesen írásban bejelenteni a Szerződés teljesítéséhez igénybe venni kívánt és a jelen Szerződés 3. számú mellékletében megjelölt alvállalkozók szintjén bekövetkező változtatási igényét. Az Eladó kizárólag a Vevő előzetes hozzájárulásával vonhat be új alvállalkozót a jelen szerződés teljesítésébe, ha azzal szemben kizáró ok nem áll fenn.
   7. A Kbt. 138. § (1) bekezdése alapján a szerződést a közbeszerzési eljárás alapján nyertes ajánlattevőként szerződő félnek, illetve közösen ajánlatot tevőknek kell teljesítenie. A Kbt. 142. § (5) bekezdésének alkalmazása szempontjából súlyos szerződésszegésnek minősül amennyiben az Eladó nem tesz eleget az alvállalkozó bevonásával kapcsolatos, a Kbt. 138. § (2) bekezdésében illetve jelen Szerződésben előírt előzetes bejelentési kötelezettségének.
5. **A szerződés megszűnésének esetei**
   1. A szerződés megszűnik a szerződés teljesülésével, a jótállási kötelezettségek tekintetében pedig azok teljesülésével.
   2. A szerződés megszűnik a teljesítés meghiúsulása miatti Vevői elállással. Ha a Vevő szerint az átadott eszközök nem felelnek meg a szerződésben foglalt követelményeknek, akkor kérheti az Eladótól a hibák kijavítását. Ha ezt az Eladó nem vállalja, vagy ésszerű határidőn belül nem végzi el, akkor a Vevő jogosult elállni a szerződéstől, a Ptk. 6:140. §-ának megfelelően.
   3. A Vevő a Szerződést felmondhatja, vagy – a Ptk.-ban foglaltak szerint – a szerződéstől elállhat a Kbt. 143. § (1) bekezdésében foglalt esetekben is. A Vevő a Szerződést köteles felmondani, vagy – a Ptk.-ban foglaltak szerint – attól elállni a Kbt. 143. § (2) bekezdésében foglalt esetekben.
   4. A Vevő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

* 1. A Vevő jogosult a jelen szerződéstől elállni, amennyiben az abban foglalt kötelezettség teljesítéshez szükséges költségvetési fedezetet a központi költségvetés nem biztosítja, vagy az elvonásra kerül. Ebben az esetben az elállás időpontjáig történt szolgáltatásokkal a Felek egymással elszámolnak.
  2. A szerződés bármilyen okból történő megszűnése esetében is fennmaradnak a 11. pont szerinti titoktartásra vonatkozó kötelezettségek.

1. **Titokvédelem - Nyilvánosság**
2. Az Eladót titoktartási kötelezettség terheli a jelen szerződés teljesítése során a Vevővel, annak tevékenységével kapcsolatban esetleg tudomására jutó mindennemű, közérdekű adatnak nem minősülő adat, információ, ismeret, tény, körülmény vonatkozásában. E titoktartási kötelezettség kiterjed az Eladó alvállalkozóira, alkalmazottaira, valamennyi közreműködőjére is, akiket erre az Eladó köteles hitelt érdemlően figyelmeztetni.
3. A 11.1. pontban előírt titoktartási kötelezettség alól jogszabály felmentést adhat. A titoktartási kötelezettség időbeli korlát nélkül áll fenn.
4. **Értesítések**
   1. Az egyik szerződő fél által a másik szerződő félnek küldött értesítéseket írásban, kézbesítő útján, elektronikus levélként, postai úton ajánlott küldeményként, vagy telefaxon kell megküldeni a szerződésben meghatározott címre.
   2. A kézbesítővel vagy postai úton ajánlott küldeményként vagy tértivevénnyel küldött értesítés az átvétel napján, a telefaxon küldött értesítés a sikeres adási nyugtán feltüntetett időpontban tekinthető kézbesítettnek.
5. **Átláthatóság**

Az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltaknak megfelelően az Eladó kijelenti, hogy átlátható szervezetnek minősül. Az Eladó a jelen pont illetve a Szerződés 4. számú melléklete szerinti nyilatkozatában foglaltak változása esetén arról haladéktalanul köteles a Vevőt tájékoztatni. A valótlan tartalmú nyilatkozat alapján kötött visszterhes szerződést a Vevő azonnali hatállyal felmondja vagy - ha a szerződés teljesítésére még nem került sor - a szerződéstől eláll. Az átláthatósággal kapcsolatos vállalkozói nyilatkozat jelen szerződés 4. sz. mellékletét képezi.

1. **Együttműködés, vitás kérdések rendezése**
   1. A Vevő és az Eladó kötelezettséget vállal arra, hogy a jelen szerződés teljesítése érdekében egymással együttműködnek.
   2. A szerződő felek nyilatkozattételre és intézkedésre jogosult képviselői:

A Vevő részéről: Gáspár Csaba

tel: +36-1/441-6223 fax: +36-1/441-6979

e-mail: gaspar.csaba@parlament.hu

Az Eladó részéről:

tel: +36-/ e-mail:

* 1. A megnevezett személyek esetleges változásáról a szerződő felek egymást írásban értesítik.
  2. A szerződő felek a szerződés aláírásával felhatalmazzák a megnevezett személyeket, hogy a szerződés teljesítése érdekében szükséges döntéseknél a teljesítést igazoló dokumentumok aláírásánál feleket képviseljék. A megnevezett személyek jogosultak és kötelesek megtenni minden olyan intézkedést, nyilatkozatot, amely a szerződés teljesítéséhez szükséges, a jelen szerződésben, annak mellékletében foglaltakkal nem ellentétes, és nem minősül a szerződés módosításának vagy kiegészítésének.
  3. A Vevőnek és az Eladónak mindent meg kell tennie annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a jelen szerződéssel kapcsolatban merül fel.
  4. Amennyiben az említett közvetlen tárgyalások a megkezdésüktől számított 15 napon belül nem vezetnek a jelen szerződéssel összefüggésben keletkezett jogvita – ideértve a szerződés létrejöttével, érvényességével, megszüntetésével kapcsolatos jogvitákat is – megoldásához, úgy a perben eljáró bíróságot az 1952. évi III. törvény rendelkezései alapján kell kiválasztani.

1. **Alkalmazott jogszabályok**

A jelen szerződésben nem szabályozott kérdések tekintetében a Polgári Törvénykönyv valamint a Kbt. rendelkezései továbbá a vonatkozó egyéb jogszabályok az irányadóak.

1. **Záró rendelkezések**
   1. A jelen szerződés öt, egymással szó szerint megegyező eredeti példányban készül, amelyből aláírás után három példány a Vevőé, kettő példány az Eladóé.
   2. A felek a szerződést elolvasást és értelmezést követően, mint akaratukkal mindenben megegyezőt, jóváhagyólag írják alá.
   3. A szerződés az aláírása napján lép hatályba.

Mellékletek:

1. számú melléklet: Ártáblázat

2. számú melléklet: Műszaki leírás

3. számú melléklet: Alvállalkozók bevonására vonatkozó nyilatkozat

4. számú melléklet: Átláthatósági nyilatkozat

4. számú melléklet: Munkarendi, munkavédelmi előírások

Budapest, 2017.

|  |  |
| --- | --- |
| Vevő képviseletében:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dr. Such György  főigazgató  Országgyűlés Hivatala | Eladó képviseletében:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Ellenjegyzem:

2017.

\_\_\_\_\_\_\_\_\_\_\_\_\_\_\_\_\_

Bakos Emil

gazdálkodási és működtetési

főigazgató-helyettes

1. sz. melléklet

**Ártáblázat**

2. sz. melléklet

**Műszaki leírás**

**Az Internet felőli túlterheléses (DDoS, DoS) típusú támadások elleni védelem kialakítása céleszköz bevezetésével, valamint elavult tűzfalvédelmi rendszer kiváltása új generációs, korszerű tűzfal rendszerrel – Műszaki specifikáció**

**1/a. Túlterheléses típusú támadások elleni védelem kialakítása céleszköz bevezetésével.**

2db fizikai gyártói appliance beszerzését tervezzük, mivel a hálózatunknak 2 db független Internet kijárata van. A rendelkezésre állás növelése érdekében dedikált eszközöket kérünk a védelemre, valamint külön eszközt a menedzsmentre, mely utóbbit – költségtakarékossági szempontok miatt – az 1/b. pontban meghatározott külső tűzfal szoftver menedzsment eszközével (pl.: CheckPoint Smart Event) kell kezelni.

**Elvárt funkciók:**

A megoldásnak rendelkeznie kell legalább 2Gb-es tisztítókapacitással (1 Gb full duplex-ben).

Az eszköz redundáns táppal rendelkezzen.

Network és Application flood elleni védelem is kell tudni biztosítani az alábbi rétegekben:

* network layer -volumetric attack (UDP flood, ICMP flood),
* server layer - SYN flood, Low and Slow attack,
* application layer - SSL, worms, sip, DNS, FTP, SQL,Web,Mail,
* "elárasztás" esetén UDP,TCP SYN, TCP RST, ICMP flood elleni védelem,
* Application flood esetén szignatúra alapú vizsgálat,
* folyamatosan frissülő szignatúra adatbázis,
* személyre szabott minták létrehozásának lehetősége.

A szállított rendszer On-premise megoldás legyen, viszont rendelkezzen olyan funkcionális lehetőséggel, hogy felhő alapú védelmet is tudjon kezelni ,amennyiben az eszköz tisztító-kapacitásánál túlmutat a támadás nagysága (hybrid - Scrubbing), hogy minimalizálni tudjuk a szolgáltatás kieséseket és azok idejét.

Támadás esetén azonnali beavatkozás (detektálás és blokkolás) lehetősége on-premise megoldás esetén.

SSL alapú támadás detektálása, megakadályozása

A folyamatosan áramló forgalomnál képes legyen alkalmazkodni az adott hálózati környezethez (integrálódni), megváltozott forgalmi magatartás figyelése alapján képes legyen különbséget tenni legitim és káros forgalom között (learning mode).

Képes legyen beavatkozni "Low and Slow" típusú támadások esetén.

Fejlett menedzsment képességek, melyek folyamatos monitorozási lehetőség biztosítsa DDoS támadás esetén.

Forgalmi logok nyomon követése, gyanús forgalomnál támadásoknál beavatkozáshoz szükséges ajánlás megadása.

A Felhőszolgáltatással kiegészülve a megoldás Cloud-jának képesnek kell lennie 7x24-es support biztosításra.

Az on-premise eszköznél a forgalom átvitelekor előállt késleltetés 60 micro szecundum alatt legyen.

Az alábbi tunneling protokollokat kell tudnia támogatni: GTP,GRE,L2TP,MPLS,802.1q vlan.

On-premise megoldás esetén az inline eszközök legyenek képesek HA üzemmódban működni.

Detektálás és blokkolás IPv6 esetén.

Az On-premise eszköz meghibásodás esetén legyen képes fail-open/fail-close üzemmódra kapcsolni (copper esetén maga az eszköz, fiber esetén pedig külső eszköz bevonásával).

Geo Protection képesség.

A Check Point security management rendszerünkből szabályozható, felügyelhető legyen, oda továbbítson logokat, ahol az események feldolgozása és intézkedések foganatosítása lehetséges.

**Beszerzendő eszközök mintakonfigurációja:**

* CPAP-DP2006-D-SME   
  DDoS Protector 2006 with SME Dual Power Supply AC 2 db
* CPCES-CO-STANDARD-ADD  
  Standard Collaborative Enterprise Support For 1 Year 2x 1 év

**Gyártói 1 év teljeskörű garancia, mintafrissítések biztosítása.**

**A megvalósított rendszerre a megoldás szállítójának 1 év jótállást kell vállalnia.**

**A megoldás szállítójának az alábbi feladatokat kell elvégezni az implementáció során:**

* felmérés, tervezés (fizikai, logikai)
* installáció
* integráció
* konfiguráció
* finomhangolás
* tesztelés
* üzemeltetői oktatás
* projekt menedzsment, minőségbiztosítás

**A megoldás szállítójának az alábbi dokumentációt kell tudni biztosítani az implementáció során**

* HLD és LLD szintű tervezett dokumentáció,
* Implementációs-terv dokumentáció,
* Megvalósulási dokumentáció (végleges rendszerterv),
* Üzemeltetési dokumentáció.

A feladat teljesítésének határideje: **2017. 06. 10.**

**1/b. Szoftver beszerzése elavult tűzfalvédelmi rendszer új generációs, korszerű rendszerrel való kiváltásához**

***A belső és a tűzfal tekintetében heterogén tűzfalvédelmi rendszert kívánunk kialakítani, ezért a jelen eljárásban kialakítandó új generációs külső tűzfalvédelmi megoldás nem lehet ugyanazon gyártó terméke, mint a tavaly bevezetett belső tűzfalvédelmi rendszeré, azaz nem lehet Fortinet.***

***A gyártó legyen a vezetők között a Gartner, mint független szervezet utóbbi 3 évben kiadott nagyvállalati határvédelmi rendszer megoldások kategóriájában.***

**Az új tűzfal rendszerre vonatkozó funkcionális követelmények:**

* A jelen beszerzés biztonsági szoftver licence-re vonatkozik, de a megoldás legyen később felépíthető, átmigrálható gyártói appliance eszközökre is.
* A jelen beszerzésben, implementációban az új generációs tűzfalvédelmi szoftver terméknek 3rd party szerver-en való futtatása szükséges (2 db DL 380 G9) virtualizációs platform alkalmazása nélkül. Azonban a megajánlott szoftver megoldás támogassa, illetve biztosítson lehetőséget, jogot virtuális környezetben való használatra is.
* A megoldásnak Stateful Inspection alapú részletes vizsgálatot kell végeznie a hálózati forgalomban, a kommunikációs folyamatok és alkalmazás állapotok figyelembe vételével.
* A megoldásnak biztosítania kell időszakra vonatkozó, ún. időintervallum illetve lejárati dátum alapú szabályok használatát is.
* A megoldásnak biztosítani kell aktív-passzív és aktív-aktív állapottartó klaszterműködést egyaránt, jelen kiépítésben 2 tagú klaszter a cél.
* A Microsoft Active Directory alapú felhasználói adat azonosításhoz ne legyen szükség a domain controllerekre telepítendő agent szoftverre, valamint a szoftver tudjon LDAP kompatibilis (eDirectory alapú) authentikációt is realizálni.
* Rendelkezzen belső tanúsítvány kiadóval (CA), illetve támogassa a külső CA integrálását is.
* A kapcsolódó menedzsment támogasson adminisztrátori szerepköröket, legyen például elkülöníthető a szabályrendszer módosítás és a forgalmi napló megtekintése.
* A menedzsment megoldás adjon találati, adott szabályon látható használati adatokat (pl. hit) az egyes kommunikációs szabályok esetén.
* Végezzen szabályrendszer ellenőrzést, amely azonosítja az átfedő szabályokat és figyelmeztet azokra.
* A megoldás legyen képes a napló állományok automatikus rotálására, beállított időzítés és/vagy file méret alapján.
* A megoldás minden tűzfal node esetében adjon áttekintést az alábbi paraméterekről: OS verzió, CPU és memória használat, lemezterület kihasználtsága.
* A megoldás jelen kiépítésben rendelkezzen a tradicionális tűzfal képességeken kívül fejlettebb biztonsági funkciókkal is. Ezek a további funkciókat belső komponensekkel biztosítsa külön külső eszköz használata nélkül (takarékosság, és modulok közti hatékonyabb együttműködés okán), mint:
  + URL Filtering
  + Application Control
  + DLP (csak a funkció lehetősége legyen meg, a későbbi bevezethetőség miatt)
  + IPS
  + AntiVirus (+AntiBot)
  + SSL Inspection
* Az eszköz legyen képes szofisztikált szabályrendszeri csoportok kezelésére (exclusion group – kivétel kezelés).

**Mintakonfiguráció, 1 éves kiemelt gyártói garanciával, és teljes körű határvédelmi, menedzsment és next generation védelmi frissítésekkel:**

**CPSG-8C-NGTX**

Security Gateway software for 8 cores with Next Generation Threat Prevention and SandBlast™ (NGTX) Package **1db**

**CPSG-8C-NGTX-HA**

Security Gateway software for 8 cores with Next Generation Threat Prevention and SandBlast™ (NGTX) Package – HA **1db**

**STANDARD-CES**

Collaborative Enterprise Support, 1 year **1 év**

**CPSM-NGSM5**

Next Generation Security Management Software for 5 gateways (SmartEvent & Compliance 1 year) **1 év**

**CPCES-CO-STANDARD-ADD**

Standard Collaborative Enterprise Support For 1 Year **1 év**

A szoftver leszállításának határideje: **2017. 06. 10.**

**A fenti szoftver üzembe helyezési feladatainak elvégzése**

* Migrációs feladat elvégzése,
* műszaki egyeztetés, felmérés, szabályok konszolidálása, redesign,
* Security Gateway és Management Installáció,
* Zorp policy migrálása az új tűzfalba (pl.: Check Point-ba), többi alrendszer (Cisco, Fortinet bevonásával).
* NGTP modulok beállítása,
* átállás, átállást követő napi helyszíni felügyelet,
* rendszer és megvalósulási dokumentáció (rendszerterv, rendszerbiztonsági terv, üzemeltetői dokumentáció)
* üzemeltetői oktatás,
* logisztika és külső projekt koordináció, valamint projektadminisztráció.

A feladat teljesítésének határideje: **2017. 08. 31.**

**Az 1/a. és 1/b. pontok tekintetében az ajánlott megoldás gyártójára vonatkozó követelmény:**

• A megajánlott megoldás gyártója rendelkezzen minimum 15 év tapasztalattal az Internet Biztonsági piacon.

3. számú melléklet

**NYILATKOZAT A KBT. 138. § (3) BEKEZDÉSE ALAPJÁN**

Alulírott ………………………….., mint a …………………………. cégjegyzésre jogosult képviselője, a(z) „**……………………………………………………………**” tárgyú közbeszerzési szerződés vonatkozásában a közbeszerzésekről szóló 2015. évi CXLIII, törvény 138. § (3) bekezdése alapján a következő nyilatkozatot teszem.

A szerződés teljesítése során alvállalkozó bevonására nem kerül sor.

Vagy[[1]](#footnote-1):

A szerződés teljesítésben a következő alvállalkozók vesznek részt:

|  |  |
| --- | --- |
| **Az alvállalkozókra vonatkozó adatok[[2]](#footnote-2):** | |
| neve: |  |
| székhelye: |  |
| adószáma: |  |
| Kapcsolattartó  neve:  telefonszáma: |  |

Felelősségem tudatában kijelentem, hogy a felsorolt alvállalkozó(k) vonatkozásában nem állnak fenn a közbeszerzési eljárásban előírt kizáró okok.

Kijelentem, hogy amennyiben a szerződés teljesítése során a jelen nyilatkozatban feltüntetett adatokban változás következik be, haladéktalanul benyújtom a módosított adattartalmú nyilatkozatot.

Kelt: 2016.

……………………………

cégszerű aláírás

5. sz. melléklet

**Az Országház, az Országgyűlés Irodaháza és az Országgyűlés Hivatala által használt épületek területén munkát végző külső gazdálkodó szervezetre, vállalkozóra, illetve ezek dolgozóira vonatkozó**

**Biztonsági és munkarendi előírások.**

1. **, Munkavédelmi előírások.**

A tárgybani építmények területén, illetve azokkal kapcsolatban a hatályos központi jogszabályokban rendeletekben, szabványokban rögzített munkavédelmi előírásokat minden tervező és kivitelező - külön felhívás nélkül is - köteles érvényre juttatni.

A szerződéses munka megkezdése előtti munkaterület átadást - átvételt - írásban kell rögzíteni.

A külső kivitelező csak munkavédelmi szempontból is megfelelő gépekkel, berendezésekkel, eszközökkel, szerszámokkal és hatóságilag engedélyezett anyagokkal végezheti a tevékenységét. Amennyiben a szerződéses munkavégzés hosszabb ideig tart, úgy a külső kivitelező által alkalmazott gépekre, berendezésekre biztosítania kell az előírt és szükség szerinti biztonsági felülvizsgálatokat, karbantartást.

A külső vállalat dolgozói rendelkezzenek a szerződött munka végzéséhez szükséges szakmai, munkavédelmi ismeretekkel. Csak biztonságos munkavégzésre alkalmas állapotban végezhetik a munkát illetve tartózkodhatnak az Országház illetve az Országgyűlés Irodaháza területén. Az ittas vagy egyéb szempontból biztonságos munkavégzésre alkalmatlan külső dolgozókat a munkaadójuknak kell a tárgybani építmények területéről azonnali hatállyal eltávolítaniuk.

**A tárgybani építmények területén szeszes italt fogyasztani tilos!**

A szerződött munkához kapcsolódó munkavédelmi oktatást a külső gazdasági egység köteles biztosítani - időbeni érvényességgel - az itt alkalmazott dolgozói részére.

A külső kivitelező köteles gondoskodni a tárgybani területen lévő, munkát végző dolgozóinak felügyeletéről.

A külső kivitelező köteles dolgozói részére biztosítani az előírt egyéni védőfelszerelést, védőruhát, védőitalt, tisztálkodószert, valamint az elsősegélynyújtáshoz szükséges egészségügyi felszerelést és a megfelelő számú képzett elsősegélynyújtót.

Amennyiben az adott munkaterületen több egység dolgozói végeznek munkát, akkor szükség szerint, de hetente legalább egyszer megbeszélést kell tartaniuk - az érintett gazdasági egységek képviselőinek - a munkák biztonságos végzésének koordinálása céljából.

A külső kivitelező a tárgybani épületekben lévő munkahelyén naponta össze kell, hogy takarítsa az esetlegesen felgyűlt törmeléket, bontott anyagokat és ezeket 24 órán belül a szerződésben meghatározott depónia helyre kell elszállítani.

A napi munka végeztével a külső kivitelezőnek tárgybani munkahelyét úgy kell elhagynia, hogy a véletlen balesetet, tűzesetet okozható veszélyforrásokat megszüntette, elzárta (pl. feszültségmentesítenie kell az elektromos berendezéseket; izzó, parázsló anyag nem maradhat; magasban anyagot úgy nem hagyhat, hogy esetleges szélvihar azt lesodorva balesetet idézzen elő).

Az ideiglenes használatra átadott szociális létesítmények rendbentartásáról, takarításáról az igénybe vevő vállalat köteles gondoskodni, a nevezett helyiségeket a szerződéses munka végeztével a külső kivitelező olyan állapotban köteles visszaadni, ahogy azt jegyzőkönyvileg átvette.

Amennyiben a külső kivitelező dolgozója vagy dolgozói munkabalesetet szenvednek, úgy a külső kivitelező az előírt jelentési kötelezettségén túl az esetleges balesetről azonnal értesítse az Országgyűlési Hivatal munkavédelmi vezetőjét /6040-es házi telefonszámon/. Esetleges távolléte esetén az Országgyűlés Műszaki Főosztályának az adott szerződéses munkában érintett műszaki ügyintézőjét kell értesíteni.

1. **, Tűzvédelmi előírások.**

Az Országház, az Országgyűlés Irodaháza és az Országgyűlés Hivatala által használt épületek tűzvédelme - megelőző és tűzeseti jelleggel - az épületek kiemelt jelentősége miatt is minden egyes ott tartózkodó személynek - beleértve az ott dolgozó külső gazdálkodó szervezetek, vállalatok dolgozóit is - állampolgári kötelessége.

Az építmények területén, illetve azokkal kapcsolatban a hatályos központi rendeletekben, szabványokban, szabályzatokban rögzített tűzvédelmi előírásokat minden tervező és kivitelező külön felhívás nélkül is köteles érvényre juttatni.

A külső gazdálkodó szervezet a tárgybani létesítmények területén kialakítandó tűzvédelmi intézkedéseinél a tevékenységével kapcsolatos helyiségek tűzveszélyességi osztályba sorolását is köteles figyelembe venni. Az épületek helyiségeinek - a rendeltetésszerű használat alapján történő tűzveszélyességi osztályba sorolását külön táblázaton bocsátjuk a külső gazdálkodó szervezet rendelkezésére. Természetesen az érintett helyiségekre vonatkozó tűzveszélyességi osztályba sorolás mellett meghatározó szerepe van a külső kivitelező által - az adott területen - felhasznált, alkalmazott anyagok, technológiák tűzveszélyességének is. A külső szerv a központi tűzvédelmi előírásokat a tűzveszélyességi osztályba sorolásnak megfelelően köteles alkalmazni.

A külső kivitelező a tárgybani területen végzett tevékenységét köteles a vonatkozó központi tűzvédelmi előírásoknak megfelelően megszervezni. Ennek értelmében meg kell határozni (illetve dolgozóival tudatosítania kell) a tárgybani munkahellyel illetve munkákkal kapcsolatosan többek között:

- A tűzvédelmi előírások helyi betartásáért felelős dolgozóit és feladataikat.

Az adott munkaterülettel, felhasznált anyagokkal és technológiákkal kapcsolatban betartandó tűzvédelmi előírásokat.

A dohányzásra és tűzveszélyes tevékenységre alkalmas helyeket.

Az esetleges tűzeset kapcsán szükséges teendőket, így többek között az esetlegesen használandó menekülési útvonalakat (az Országház padlásterében dolgozóknál a kupola közelében lévő V-ös és XIII-as lépcsőház biztosított - állandó jelleggel - menekülési útként).

Az adott munkaterületre biztosítandó tűzvédelmi felszerelések, eszközök milyenségét, mennyiségét.

A tárgybani munkavégzéshez szükséges mozgatható tűzvédelmi felszerelések, eszközök biztosítása a külső kivitelező feladata. Hosszabb ideig tartó munkavégzés esetén gondoskodni kell a tűzvédelmi felszerelések, eszközök előírt felülvizsgálatáról, karbantartásáról.

Amennyiben a szükséges tűzvédelmi eszközöket az Országgyűlés Hivatala biztosítja, úgy ezt a szerződésben külön rögzíteni kell.

A tárgybani munka megkezdése előtt a külső kivitelező köteles meggyőződni arról, hogy az érintett dolgozói az adott típusú munkahelynek, technológiának megfelelő és egy éven belül megtartott tűzvédelmi oktatásban részesültek-e. Amennyiben nem kaptak ilyen oktatást, úgy a tűzvédelmi oktatást még a munka megindítása előtt meg kell tartania. Az oktatás megtörténtét dokumentáló iratot a munka helyszínén kell tartania.

**Dohányozni csak az arra kijelölt helyen szabad!** Minden egyéb területen - különös tekintettel az A-C tűzveszélyességi osztályba tartozó helyiségekben - tilos! Égő cigarettát, gyufát tilos olyan helyre tenni, illetve dobni, ahol az tüzet okozhat!

Tűzveszélyes területeken (pl. az egész padlástér, tetőzet, faállványok stb.) a külső kivitelező köteles fokozottan ellenőrizni, hogy dolgozói betartják-e a dohányzással kapcsolatos tűzvédelmi előírásokat.

Minden olyan tevékenység, amely nyílt lánggal, szikrázással vagy a környezetet veszélyeztető magas hőmérséklettel jár, általában tűzveszélyes.

Tűzveszélyes tevékenységet - külső gazdálkodó szervezetnek - tárgybani létesítmények területén csak előzetesen kiadott írásbeli engedély alapján szabad végeznie, illetve végeztetnie.

A külső gazdálkodó szervezet által végzett tűzveszélyes tevékenységre az engedély kiadása a külső gazdálkodó szervezet vezetőjének vagy megbízottjának feladata. Az engedélyt azonban az Országgyűlés Műszaki Főosztálya kijelölt munkatársával láttamoztatni kell, aki az engedélyt szükség esetén - a helyi sajátosságoknak megfelelő - tűzvédelmi előírásokkal egészíti ki. Alvállalkozó által végzett tűzveszélyes tevékenység esetén az engedélyt a fővállalkozónak is láttamoznia - szükség esetén kiegészítenie - kell. Az engedélynek tartalmaznia kell a tevékenység időpontját, helyét, leírását, a munkavégző nevét, a vonatkozó tűzvédelmi szabályokat és előírásokat.

Ipari jellegű tűzveszélyes tevékenységet (pl. hegesztés, forrasztás) csak az adott munkakörre előírt szakmai képzettséggel és tűzvédelmi vizsgával is rendelkező személy végezhet.

A tűzveszélyes tevékenység befejezése után a munkát végző a helyszínt - tűzvédelmi szempontból - köteles átvizsgálni és esetleges tűz keletkezését meggátolni.

Az Országházban a tűzveszélyes tevékenység megkezdését és befejezését - amennyiben azt állandó tűzveszélyes tevékenységre kijelölt helyiségen, területen kívül végzik - az Országház Tűzoltóparancsnokságának be kell jelenteni.

Minden állampolgárnak - így a külső kivitelezőnek is - kötelessége, hogy az minden észlelt tüzet a tűzoltóságnak haladéktalanul jelentse, a közelben tartózkodókat riasztania szükséges, továbbá a tűzoltást - lehetőség szerint, - személyek mentését - szükség szerint - meg kell kezdenie.

Aki tüzet, vagy annak közvetlen veszélyét észleli, illetve arról tudomást szerez, köteles azt haladéktalanul jelezni:

Országházban: az Országház Tűzoltóparancsnokságára személyesen

(Országház XV-ös udvar) illetve 4115-ös házi telefonszámon vagy a legközelebbi tűzjelző üvegének betörésével.

Irodaházban: a kapuőrségnek személyesen illetve a 6119-es házi telefonszámon vagy a legközelebbi tűzjelző üvegének betörésével, vagy az Országház Tűzoltóparancsnokságára 4115-ös házi telefonszámon vagy az állami tűzoltóságot kell hívni a 05 vagy az 1-216-216 városi telefonszámon.

A tűzesetet akkor is jelenteni kell, ha azt - saját erőből - eloltották.

A tűz eloltása után - lehetőség szerint - érintetlenül kell hagyni a tűz helyszínét a tűzvizsgálat kezdetéig.

1. **, Munkarendi előírások.**

Az Országházban, az Országgyűlés Irodaházában (továbbiakban: Irodaház) és az Országgyűlés Hivatala által használt épületekben munkát végző külső gazdálkodó szervezetek, vállalkozók itteni munkarendjüket úgy határozzák meg, hogy a munka-kezdési és befejezési időpontjuk - hétköznap - reggel 6.30 óra és 16.30 óra közé essék az átöltözési idővel együtt. Az általuk alkalmazott munkaidőt kötelesek közölni szerződéskötéskor.

Indokolt esetben, ha az általunk közölt időpontokon kívül eső időszakban kell munkát végezniük, úgy ezt csak az Országgyűlés Műszaki Főosztályához (továbbiakban: O.M.I.) tartozó osztályok által biztosított külön engedéllyel tehetik.

Az épületekbe belépni és bent tartózkodni csak érvényes belépővel lehet.

Használatos az arckép nélküli állandó belépőjegy. Ez olyan határozott időre szóló engedély, amely az Országház XIII-as számú kapuján át, illetve az Irodaházba jogosít belépésre, és csak munkaidőben a személyi igazolvány felmutatásával együtt érvényes. Ilyen belépőt azok a külső dolgozók kaphatnak az O.M.I.-n keresztül, akik az Országházban vagy az Irodaházban végeznek állandó jellegű munkát, vagy oda rendszeresen bejárnak munkát végezni.

Az arckép nélküli igazolvány elvesztését írásban azonnal jelenteni kell az O.M.I. illetékes vezetőjének, aki írásban értesíti az Országgyűlési Őrség illetékes vezetőjét. Ugyancsak használatos a névjegyzék alapján történő beléptetés, amelyet meghatározott ideig tartó munkavégzés esetén biztosítunk. A névjegyzék alapján történő be- és kiléptetési engedélyt az O.M.I-hez tartozó osztályok biztosítják a külső dolgozók részére. Ezért az adott munkavégzésnél alkalmazott külső dolgozók adatszolgáltató jegyzékét/névjegyzékét/ a munkaadójuk cégszerű aláírással ellátva a munkák megkezdése előtt három héttel köteles - az adott munkában érintett - O.M.I-hez tartozó osztály rendelkezésére bocsátani. Az adatszolgáltató jegyzék előírt időben történő elküldésének elmulasztásából következő mindenfajta kár, késés, anyagi következmény a külső gazdálkodó szervezetet, vállalkozót terheli. A névjegyzék alapján történő be- és kilépésre jogosultak az Országház XIII-as számú kapuján és az Irodaház ú.n. gazdasági kapuján át közlekedhetnek.

Az Országházban és az Irodaházban névjegyzék alapján munkát végző külső dolgozók (külső gazdálkodó szervezet) amennyiben - esetenként - az engedélyezett munkaidőn túl illetve munkaszüneti napokon is kívánnak munkát végezni, úgy erre munkaadójuk cégszerű aláírásával ellátott kérelemmel - a rendkívüli munkavégzést megelőzően legalább két nappal - kérhet engedélyt az O.M.I-hez tartozó - érintett - osztálytól. A kérelemnek tartalmaznia kell a fentiekben előírt adatszolgáltatáson kívül a rendkívüli munka várható időtartamát (kezdés, befejezés) és pontosan behatárolt helyét.

A névjegyzék alapján történő be- és kilépésre jogosultak rendkívüli munkavégzéskor a Országház VII-es számú kapuján és az Irodaház főbejáratán keresztül közlekedhetnek.

Anyagok, szerszámok, csomagok be- és kiszállítása a tárgybani épületekbe csak a vonatkozó előírásoknak megfelelően történhet. Ellenőrzés szempontjából csomagnak kell tekinteni kézitáskánál nagyobb méretű táskát, bőröndöt, külön csomagolt tárgyakat. Beszállításkor a külső munkavégző - előzetesen - pontos, részletes listát, szállítólevelet köteles készíteni a beszállítandó anyagokról, tárgyakról, amelyet a beszállításkor köteles - külön felszólítás nélkül - leadni a kapuőrségnek.

A külső munkavégző által vállalt tevékenységhez szükséges szerszámok, eszközök, gépek, berendezések valamint anyagok ki- és beszállítása az Országház XIII-as számú kapuján illetve az Irodaház ú.n. gazdasági kapuján keresztül történik. Az anyagok, tárgyak kiszállításához szükséges engedélyt, az ú.n. kapujegyet az O.M.I-hez tartozó - érintett - osztály biztosít a külső munkavégzőnek az előzetesen leadott pontos, részletes lista alapján. Kiszállításkor a kapujegyet - külön felszólítás nélkül - le kell adni a kapuőrségnek.

Az anyagok, tárgyak ki- és beszállítása csak a hivatalos munkaidő alatt történhet. A szállítás időpontját - elsősorban az Országház esetében - legalább két nappal a szállítás előtt egyeztetni kell az O.M.I - érintett - műszaki ügyintézőjével, akadályoztatások elkerülése miatt. A külső gazdálkodó szerv által szállított és a két épületben felhasználásra, beépítésre kerülő anyagokat, tárgyakat csak a külső gazdálkodó szerv megbízottja veheti át, úgy, hogy azt azonnal az O.M.I - érintett - műszaki ügyintézője által kijelölt tároló helyre szállítja be.

A külső dolgozók mindkét épületben csak a munka végzéséhez illetve az ezzel kapcsolatos

tevékenységhez (pl. hivatali étkezde, büfé igénybevétele) szükséges útvonalakon közlekedhetnek illetve szükséges területeken tartózkodhatnak. Az Országházban és az Irodaházban a külső munkavégzők csak a teherliften szállíthatnak tehert és személyt. A személylifteket a külső dolgozók nem használhatják!

A külső gazdálkodó szervezet, vállalkozó köteles biztosítani, felügyelni, hogy dolgozói a vonatkozó jogszabályoknak, szabályzatoknak, előírásoknak megfelelő munkafegyelmet, állampolgári fegyelmet maradéktalanuk be- és megtartsák.

A kibontott anyagokról a külső kivitelező köteles pontos, részletes bontási jegyzéket készíteni. Minden bontott anyagot az O.M.I-nek történő átadásig jól zárható vagy őrzött területen köteles tárolni.

Az O.M.I-nek történő átadást - a bontási jegyzék alapján - bizonylatolva kell elvégezni.

Az Országház, az Országgyűlés Irodaháza és az Országgyűlés Hivatala által használt épületekben végzett munkák során a külső gazdálkodó szervezet, vállalkozó köteles gondoskodni az itt használt, tárolt anyagai, tárgyai őrzéséről, vagyonbiztonságáról.

Azon külső dolgozótól, aki vét a központilag illetve az Országgyűlés Műszaki Főosztálya által előírt, meghatározott magatartási, munkarendi szabályok ellen, a belépési engedélyét megvonjuk!

Budapest, 2013. március 22.



műszaki főosztályvezető

1. A megfelelő információt kérjük feltüntetni, a többit törölni. [↑](#footnote-ref-1)
2. Az alvállalkozók száma szerint bővítendő [↑](#footnote-ref-2)